section_heading: Uspjeh na tržištu (1997. – 2001.)
paragraph_text: Weenov šesti studijski album, White Pepper, posljednji je album objavljen pod ugovorom s Elektra Recordsom; objavljen je 2. svibnja 2000. S tog albuma nadahnutog pop-glazbom i pjesmama dua Lennon-McCartney objavljena su dva singla: "Even If You Don't", za koji je objavljen i popratni glazbeni spot koji su režirali Trey Parker i Matt Stone, i "Stay Forever". Ubrzo nakon objave White Peppera Ween je osnovao internetsku radiopostaju WeenRadio, koju je Rolling Stone nazvao trećom najboljim glazbenim mjestom na internetu. U srpnju 2000. Ween je uživo odsvirao pjesmu "Exactly Where I'm At" s White Peppera u emisiji Late Show with David Letterman.